Uppgangur er í hjólastólaflokknum í borðtennis á Íslandi og fer þar nú fremstur í flokki Hákon Atli Barkarson úr ÍFR . Hefur Hákon verið duglegur síðustu misserin að sækja æfingar hjá öðrum félagsliðum en Bjarni Þorgeir Bjarnason þjálfari í HK hefur einnig verið með hann í einstaklingsæfingum . Síðustu helgi tók Atli þátt í Para keppni í Stokkhólmi í Svíþjóð og gekk honum vel . Með honum til halds og trausts í ferðinni var Bjarni Þorgeir Bjarnason þjálfari . Hákon Atli keppti í tvíliðaleik með Philip Brooks frá FIFH Malmö en var þetta fyrsta skipti sem þeir spiluðu saman . Á leið í úrslitin mættu þeir liði frá Noregi en annar leikmanna þar var Sebastian Vegsund sem fékk brons í liðakeppni á EM síðastliðið sumar og vann hann þá einnig gull á Evrópumótinu undir 23 ára . Þeir Hákon Atli og Philip unnu þann leik örugglega 3 - 0 ( 13 - 11 , 11 - 4 og 11 - 6 ) . Í úrslitum mættu þeir David Olsson og Isak Nyholm sem eru sænskir landsliðsmenn og taldir vera framtíð sænska liðsins í hjólastólakeppni . Þeir eru ríkjandi sænskir meistarar í tvíliðaleik og fengu silfur í liðakeppninni á Evrópumótinu undir 23 ára síðastliðið sumar . Leikurinn var æsispennandi . Þeir Hákon Atli og Philip komust í 2 - 1 eftir að hafa unnið 11 - 4 og 13 - 11 og tapað 9 - 11 . Í fjórðu lotunni var staðan 9 - 9 en svíarnir voru sterkari á endasprettinum , ákveðið spennufall þar . Í oddalotunni náðu þeir félagar sér ekki á strik og tóku Svíarnir hana 11 - 6 . Þrátt fyrir að Svíarnir hefðu haft betur að þessu sinni í úrslitaleiknum þá er árangur þeirra Hákons og Philip glæsilegur í flokknum . Í opnun flokki á mótinu keppti Hákon Atli í performance 2 flokknum . Hann var óheppinn með drátt og lenti í riðli með tveimur standandi leikmönnum . Hákon lék vel en Gerry Roshdal sem vann opna flokkinn sigraði 3 - 1 . Hinn leikurinn gegn Erik Prusakiewicz fór í oddalotu en Erik endaði í þriðja sæti í sínum standandi flokki . Í flokki 4 - 5 fór Hákon Atli alla leið í undansúrlit . Þar mætti hann Isak Nyholm sem er sænskur landsliðmaður með rank nr. 14 í Evrópu í þeim flokki sem Hákon spilar í . Atli spilaði vel en sá sænski hafði betur 3 - 0 ( 11 - 9 , 11 - 4 og 11 - 6 ) . Árangur Hákons Atla á mótinu var frábær og ætlar hann að halda áfram stífum æfingum . Næsta alþjóðlega mótið sem Hákon Atli ætlar á eru í febrúar og mars á næsta ári , nánar tiltekið Malmö Open og Costa Brava Para Open . Stefnir hann á að komast í æfingabúðir erlendis fyrir þann tíma .